تورکیه-‌نین انرژی و طبیعی ثروت‌لر ناظیری فاتح دؤنمز تورکیه-‌نین آوروپا بیرلیگی‌نین تجهیزات تهلوکه‌سیزلیگینی آرتیرماق اوچون ان اویغون یول و ان اعتبارلی لیمان اولدوغونو بیلدیریب.
آذربایجان پرزیدنتی ایلهام علی یئوین صدرلیگی ایله پایتاخت باکی-دا کئچیریلن گونئی گاز دهلیزی مشورت شوراسی‌نین 9-جو توپلانتی‌سینداکی چیخیشیندا فاتح دؤنمز دئییب: "منبع‌لری و مسیرلری شاخه‌لن‌دیره‌رک اوزون مودت‌لی انرژی تجهیزاتی‌نین تهلوکه‌سیزلیگی‌نین تامین ائدیلمه‌سینده یاشیل اقتصادیات سیاستیمیز داها ادعا‌لی و ثمره‌لی اولا‌جاق.
اینانیرام کی، گونئی گاز دهلیزی‌نین کریتیک رولو ایله باغلی دیرلی ایشتیراکچی‌لار آراسیندا اوزون مودتلی انرژی تجهیزاتی تهلوکه‌سیزلیگی‌نین تامین ائدیلمه‌سینده عمومی آنلاشما وار. ایندییه قدر قارشیلاشدیغیمیز سون قلوبال حادثه‌لر بولگه‌سل تهلوکزی‌لیک اوچون امکداشلیغین اهمیتینی بیر داها اورتایا قویدو. بو چرچیوه ده تورکیه و آذربایجانین سیاسی دستکی اولماسایدی، گونئی گاز دهلیزی کونسئپسیاسی رئال‌لاشا بیلمزدی. بو باخیمدان تورکیه ان اویغون یول دور و آوروپا بیرلیگی-نین تجهیزات تهلوکه‌سیزلیگینی آرتیرماق اوچون ان اعتبارلی لیمان‌دیر. تورکیه آلت یاپی یاتیریم لاری و اولوسلار آراسی لاییحه‌لرده‌کی اوغورلاری ایله اعتبارلی‌لیغینی ثبوت ائدیب.
تورکیه تکجه طبیعی گاز دئییل، هم ده الکتریک انرژی‌سی‌نین نقلی اوچون ان اویغون یول دور. آذربایجان، گورجوستان، بولقاریستان و یونانیستانلا الکتریک علاقه‌لری اولان تورکیه یاشیل انرژی‌نین نقلی اوچون ده یئنی طرفداش‌لیق‌لارا و لاییحه‌لره حاضیردیر".
